Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju ZJU) Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper, objavlja javni natečaj za zasedbo uradniškega delovnega mesta

**PRISTANIŠKI NADZORNIK SVETOVALEC (DM 253)**

**v Kapitaniji, Oddelku za pristaniški promet, Izpostava Piran**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), diplomirani inženir pomorstva (VS) - smer navtika ali ladijsko strojništvo; ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska), diplomirani inženir pomorstva (VS) - smer navtika ali ladijsko strojništvo; ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), **diplomirani inženir pomorstva (VS)** - smer navtika ali ladijsko strojništvo,
* najmanj 4 leta delovnih izkušenj,
* pooblastilo za naziv častnik zadolžen za krovno stražo na ladji z bruto tonažo 500 ali več ali pooblastilo za naziv častnik stroja zadolžen za strojno stražo v strojnici na ladji s pogonskim strojem z močjo 750 kW ali več,
* višja raven znanja jezika narodne skupnosti - italijanski jezik,
* osnovna raven znanja angleškega jezika,
* strokovni izpit iz upravnega postopka druge stopnje,
* preizkus znanja za vodenje in odločanje v prekrškovnem postopku,
* opravljeno usposabljanje za imenovanje v naziv,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, da ima kandidat opravljeno univerzitetno izobrazbo ali visoko strokovno izobrazbo s specializacijo, magisterijem znanosti ali II. bolonjsko stopnjo.

Pri ugotavljanju izpolnjevanja predpisanega pogoja za višjo raven znanja italijanskega jezika se upošteva:

- zaključena osnovnošolska obveznost na dvojezični osnovni šoli in končana srednja šola, kjer je bil eden od jezikov tudi italijanski,

- končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole in izpit na dodiplomskem ali podiplomskem študiju iz enega izmed teh jezikov,

- zaključen dodiplomski študij enega izmed jezikov narodne skupnosti,

- šolanje v drugi državi, kjer je eden izmed jezikov narodne skupnosti materni jezik,

- certifikat oziroma potrdilo o višji ravni znanja jezika narodne skupnosti.

Pri izbranem kandidatu se bo preverjalo izpolnjevanje pogoja osnovne ravni znanja angleškega jezika, izpolnjevanje pogoja se presoja na podlagi dokumentacije in se za izpolnjevanje lahko šteje:

* opravljen izpit iz angleškega jezika na dodiplomskem ali podiplomskem študiju ali potrdilo o jezikovnem usposabljanju pri ustrezni organizaciji v trajanju najmanj 300 ur ali potrdilo o uspešno opravljenem izpitu na osnovni ravni (A1/2: Osnovni uporabnik).

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. Izbrani kandidat, ki nima opravljenega strokovnega izpita iz upravnega postopka, bo moral v skladu s tretjim odstavkom 31. člena Zakona o splošnem upravnem postopku izpit opraviti najkasneje v roku treh mesecev od sklenitve pogodbe o zaposlitvi.

Pri izbranem kandidatu se bo preverjalo ali ima opravljen preizkus znanja za vodenje in odločanje v prekrškovnem postopku, v nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti preizkus.

Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

Naloge delovnega mesta:

- opravljanje nalog po posebnih pooblastilih v domačem in mednarodnem prometu,

- nadzor pomorskega prometa,

- upravljanje s plovnimi objekti organa ter z radijskimi sredstvi in sredstvi za reševanje na morju,

- nadzor nad opravljanjem prireditev in dejavnosti na morju,

- opravljanje zadev, ki se nanašajo na zaščito morja pred onesnaženjem,

- opravljanje nalog prekrškovnega organa v skladu s predpisi,

- pripravljanje analiz in poročil,

- vodenje zahtevnih evidenc,

- sodelovanje v raznih komisijah,

- nadomeščanje vodje oddelka,

- opravljanje nalog na morju s plovnimi objekti (nadzor, reševanje),

- opravljanje nalog pristaniškega nadzornika po predpisih o varnosti plovbe,

- tehnično vzdrževanje plovil, sredstev za reševanje na morju in drugih tehničnih sredstev uprave,

- nadzor nad stanjem objektov za varnost plovbe ter po potrebi tudi njihovo vzdrževanje oziroma manjša popravila,

- skrb za zgradbo in poslovne prostore uprave,

- spremljanje in nadzor ribiških plovil in njihovih aktivnosti,

- vodenje in odločanje v upravnih postopkih na prvi stopnji.

**Prijava na prosto delovno mesto mora biti obvezno pripravljena in oddana na obrazcu, ki je priloga tega natečaja**, z natančno izpolnjenimi vsemi rubrikami in podpisanimi izjavami ter mora vsebovati:

1.) pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;

2.) pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;

3.) pisno izjavo, da za namen tega natečajnega postopka dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov iz uradne evidence o izdanem pooblastilu za naziv častnik krovne straže na ladji z bruto tonažo 500 ali več ali pooblastila za naziv častnik strojne straže na ladji s pogonskim strojem z močjo 750 KW ali več. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila;

4.) pisno izjavo o znanju jezika narodne skupnosti - italijanski jezik - višja raven in znanju angleškega jezika - osnovna raven - iz izjav mora biti razvidno, kje in kdaj je bilo znanje pridobljeno;

5.) pisno izjavo o izpolnjevanju drugih pogojev za zasedbo delovnega mesta in sicer pisno izjavo: o opravljenem izpitu iz splošnega upravnega postopka druge stopnje, izpolnjevanju pogoja glede obveznega usposabljanja za imenovanje v naziv; preizkusa znanja za vodenje in odločanje v prekrškovnem postopku;

6.) pisno izjavo kandidata, da je državljan Republike Slovenije, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

7.) pisno izjavo, da za namen tega natečajnega postopka dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov iz 1. točke iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

8.) pisno izjavo kandidata, da je seznanjen, da bo Ministrstvo za infrastrukturo, Uprava Republike Slovenije za pomorstvo podatke, ki jih je navedel v prijavi, obdelovalo za namen izvedbe tega javnega natečaja.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu pristaniški nadzornik - svetovalec opravljal v nazivu pristaniški nadzornik svetovalec II, z možnostjo napredovanja v naziv pristaniški nadzornik svetovalec I. Z izbranim kandidatom bo sklenjeno delovno razmerje za nedoločen čas, s polnim delovnim časom in s trimesečnim poskusnim delom.

Izbrani kandidat bo delo opravljal v prostorih Ministrstva za infrastrukturo, Uprave Republike Slovenije za pomorstvo, v Kapitaniji, Oddelku za pristaniški promet, Izpostavi Piran, Dantejeva ulica 4, Piran oziroma v drugih uradnih prostorih, kjer organ opravlja svoje naloge in glede na naravo dela, na območju Republike Slovenije.

Kandidat vloži prijavo v pisni obliki na priloženem obrazcu **»Prijava za DM 253 – Pristaniški nadzornik svetovalec v Kapitaniji, Oddelku za pristaniški promet, Izpostava Piran**«, ki jo pošlje v zaprti ovojnici z označbo: **»Za javni natečaj Pristaniški nadzornik svetovalec DM 253, št. zadeve 100-28/2025«** na naslov: Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper, in sicer v roku 8 dni po objavi na portalu <https://www.gov.si/zbirke/delovna-mesta> in na Zavodu za zaposlovanje. Za pisno obliko prijave šteje tudi elektronska oblika, poslana na elektronski naslov **ursp.box@gov.si**, pri čemer veljavnost prijave ni pogojena z elektronskim podpisom.

Obvestilo o končanem javnem natečaju bo objavljeno na enotnem spletnem portalu državne uprave gov.si, <https://www.gov.si/zbirke/delovna-mesta/>.

Informacije v zvezi z javnim natečajem dobite na tel. (05) 66 32 130 (mag. Vanesa Grabar).

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Direktor

Jadran Klinec, mag.inž.pom.